Predkladacia správa

Uznesením vlády 166/2003 vláda SR dňa 12. marca 2003 schválila Národný rozvojový plán (NRP) pre roky 2004 – 2006. Dňa 8. apríla 2003 obdržalo Ministerstvo výstavby a regionálneho rozvoja SR od Európskej Komisie vyjadrenie o prijateľnosti odovzdaného dokumentu a zároveň Európska Komisia požiadala o dodanie doplňujúcich informácií. MVRR SR odovzdalo doplňujúce informácie 15.mája 2003.  Dva operačné programy, Sektorový operačný program Priemysel a služby a Operačný program Základná infraštruktúra, boli v marci 2003 Európskou komisiou označené ako neprijateľné, preto v priebehu mesiacov apríl až jún boli dopracované a odovzdané EK 13.júna 2003. Následne bolo potrebné Národný rozvojový plán upraviť na základe zmien, ktoré boli v týchto operačných programoch vykonané. 

Na základe horeuvedených skutočností Ministerstvo výstavby a regionálneho rozvoja SR predkladá aktuálnu verziu Národného rozvojového plánu (formou dodatku).

V súčasnosti sa na základe dokumentu NRP pripravuje negociačný mandát, ktorý Európska Komisia predstaví dňa 29. júla 2003, kedy začnú prvé negociácie Rámca podpory spoločenstva a ostatných operačných programov.